Document ID: 32002R1853

Kommissionens forordning (EF) nr. 1853/2002
af 17. oktober 2002
om ændring af forordning (EF) nr. 2305/95 om gennemførelsesbestemmelser til den ordning, der er fastsat i frihandelsaftalerne mellem Det Europæiske Fællesskab på den ene side og Estland, Letland og Litauen på den anden side for så vidt angår svinekød, og om ændring af forordning (EF) nr. 1117/2002 om fastsættelse af den mængde, der er til rådighed for fjerde kvartal af 2002 for bestemte svinekødsprodukter under den ordning, der er fastsat i frihandelsaftalerne mellem Det Europæiske Fællesskab på den ene side og Estland, Letland og Litauen på den anden side for så vidt angår svinekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1151/2002 af 27. juni 2002 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Estland(1), særlig artikel 1, stk. 3, og
ud fra følgende betragtninger:
(1) Kommissionens forordning (EF) nr. 2305/95(2), senest ændret ved forordning (EF) nr. 1539/2002(3), fastsætter regler for anvendelsen i svinekødssektoren af de ordninger, der er omhandlet i disse aftaler. Ved en fejltagelse blev der ved den sidste ændring ikke indføjet en ny gruppe produkter som fastsat i bilag C, litra b), til forordning (EF) nr. 1151/2002. Der bør foretages en ændring af del C i bilag I til forordning (EF) nr. 2305/95.
(2) Kommissionens forordning (EF) nr. 1117/2002(4) fastsætter i henhold til forordning (EF) nr. 2305/95 de mængder, der er til rådighed for perioden fra 1. oktober til 31. december 2002. Forordningen bør ændres i overensstemmelse med den nye gruppe af produkter med de mængder, der er angivet i bilag II til nærværende forordning.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
Bilag I, del C, i forordning (EF) nr. 2305/95 erstattes af bilag I til nærværende forordning.
Artikel 2
Bilaget i forordning (EF) nr. 1117/2002 erstattes af bilag II til nærværende forordning.
Artikel 3
Denne forordning træder i kraft på dagen for offentliggørelsen i De Europæiske Fællesskabers Tidende.
Artikel 1 anvendes fra den 1. juli 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. oktober 2002.

Labels: 3
15
17
18